27ste eeu v.C.

Die 27ste eeu v.C. het geduur van 2700 tot 2601 v.C.

Gebeure

Egipte 
2700-2660 v.C.: Die Vroegdinastiese tydperk eindig in Antieke Egipte. Dit sluit die 1ste en die 2de Dinastie in.
 Omstreeks 2700 v.C.: Die begin van die Ou Ryk in Antieke Egipte (die 3de tot die 6de Dinastie).
 2686 v.C.: Die einde van die 2de Dinastie en die begin van die 3de Dinastie. Farao Chasechemwy sterf. Sanachte begin regeer.
 Omstreeks 2681–2662 v.C.: Die bewind van Djoser van die 3de Dinastie.
2668 v.C.: Farao Sanachte sterf.
 Omstreeks 2667 v.C.: Djoser begin regeer (’n ander datum is 2681 v.C.).
 Omstreeks 2648 v.C.: Djoser sterf (’n ander datum is 2662 v.C.).
2630–2611 v.C.: Imhotep, hofmeester van Egipte, bou die Piramide van Djoser.
2613 v.C.: Einde van die 3de Dinastie en die begin van die 4de Dinastie. Farao Hoeni sterf en Snofroe begin regeer.
 Omstreeks 2613–2494 v.C.: Die Groot Sfinks by Giza word gebou. 
 Omstreeks 2601–2515 v.C.: Die Groot Piramides by Giza word gebou vir Menkaoere, Chafra en Cheops.

China 
 Omstreeks 2697 v.C.: Die Geel Keiser begin in China regeer.
 Omstreeks 2640 v.C.: Die begin van die verbouing en weef van sy as ’n streng bewaarde geheim.

Ander 
2627–2000 v.C.: Die bou van die Caral-metropolis in Peru.
 2600 v.C.: Die Harappan-fase van die Indusvallei-beskawing begin. 
2600 v.C.: Die einde van die Vroeë Dinastie II en die begin van die Vroeë Dinastie IIIa in Mesopotamië.
2900–2334 v.C.: Die Mesopotamiese oorloë van die Vroeë Dinastie.

Belangrike mense 
 Djoser, farao van Antieke Egipte se 3de Dinastie.
 Imhotep, Egiptiese hofmeester en argitek.

Dekades en jare 

 
Eeue